Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4435

1. után adják ki, szereljenek fel olyan adatforrással, amely biztosítja a 7,62 m (25 ft) vagy attól jobb felbontású nyomásmagasság jelet. 6.19.3 2012 január 1-ét követően minden repülőgépet szereljenek fel olyan adatforrással, amely biztosítja a 7,62 m (25 ft) vagy attól jobb felbontású nyomásmagasság jelet. 6.19.4 Ajánlás – Az S módú válaszjeladónak biztosítsák a repülőgép levegőben/földön való tartózkodásának állapotáról szóló információt, amennyiben a repülőgép fel lett szerelve az ilyen állapot érzékelésére alkalmas automatikus eszközzel. Megjegyzés 1: Ennek az előírásnak célja az S módú radart alkalmazó légiforgalmi szolgálatok valamint az összeütközést elkerülő fedélzeti rendszerek hatékony működésének továbbfejlesztése. Különösen a követési folyamatok javulnak meg érzékelhetően a 7,62 m (25 ft) vagy attól jobb felbontás esetén. Megjegyzés 2: A C módú választ adó válaszjeladók a nyomásmagasságot minden esetben 30.50 m (100) növekedésnél jelentik, függetlenül az adatforrás felbontási értékétől. 6.20 Mikrofonok A pilótakabinban szolgálati feladatot ellátó összes hajózószemélyzeti tag az átváltási szint/magasság alatt közleményváltásaihoz kézi vagy fejhallgatóhoz erősített mikrofont használjon. 6.21 Sugárhajtóműves légijárművek – a repülés irányába előre irányuló (vizsgáló) fedélzeti szélnyírás jelző rendszer 6.21.1 Ajánlás – Minden olyan sugárhajtóműves repülőgépet, amelynek engedélyezett legnagyobb felszállósúlya (tömege) 5700 kg-nál nagyobb, vagy amely több mint 19 utas szállítására jogosított, a repülés irányába előre vizsgáló fedélzeti szélnyírás jelző rendszerrel szereljenek fel. 6.21.2 Ajánlás – A repülés irányába előre vizsgáló fedélzeti szélnyírás jelző rendszer képes legyen időben hang és látjelzés útján figyelmeztetést adni a repülőgépvezető számára a légijármű előtt levő szélnyírásról, megfelelő tájékoztatást nyújtani annak elősegítésére, hogy szükség esetén biztonságosan megszakított megközelítést, átstartolást vagy egyéb elkerülő repülési műveletet kezdjen és hajtson végre. A rendszer továbbá az önműködő leszállító berendezés alkalmazása esetében jelezze a repülőgépvezető számára, ha a szélnyírás a berendezésre engedélyezett határértékeket megközelíti. 6.22 Minden repülőgép, amelyet a műszerrepülési szabályok szerint (IFR), vagy éjszaka egy pilóta üzemeltet A 4.9.1 fejezettel összhangban történő jóváhagyás megszerzése céljából, minden olyan repülőgépet, amelyet a műszerrepülési szabályok szerint (IFR), vagy éjszaka egy pilóta üzemeltet, fel kell szerelni az alábbiakkal:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes